section_heading: Trenerska karijera
paragraph_text: Još kao igrač, Tommy Svensson je počeo trenirati Östers IF s čime je nastavio i nakon igračkog povlačenja. Kasnije je imao uspješan period kao trener norveškog Tromsøa. 1991. je preuzeo klupu švedske reprezentacije te je stigao do polufinala Europskog prvenstva 1992. kojem je Švedska bila domaćin. Na SP-u 1994. Svensson je kao švedski izbornik osvojio broncu pobijedivši s reprezentacijom u borbi za treće mjesto Bugarsku. Nakon tog uspjeha Svensson je nastavio s izborničkim poslom sve do 1997. Kratko vrijeme je po drugi puta vodio Tromsø IL a kasnije je radio na televiziji kao sportski komentator za Canal+.